Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 28.4.2025
P r o g r a m:   
1. Otvorenie
2. Kontrola uznesení
3. Financovanie aktivít spoločnosti v roku 2025  
4. Výber členských príspevkov
5. Príprava Valného zhromaždenia
6. Rôzne
  
 K bodu 1

Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo  14 členov výboru spoločnosti z 15.
Ospravedlnení: prof. Capcarová,     

K bodu 2:
Uznesenie 3, z 28.1.2025  splnila doc. Sobocká, ostatní predsedovia do 31.3.2025 na Fándlyho medailu nenavrhli nikoho. Uznesenia č. 4 a 5 bolo splnené. Uznesenie č. 6 nesplnili prof. Gálik a prof. Marcinčák, potvrdenie o zaplatení členského príspevku doteraz zaslali Mgr. Adamčíková, Ing. Kuklová, Ing. Kizeková, doc. Sobocká, uznesenie 7 splnila len Ing. Kuklová, uznesenie 1 a 2 platí trvalo.
 
K bodu 3:
Predseda prof. Golian informoval členov výboru o schválených finančných prostriedkoch na jednotlivé akcie, ktoré boli naplánované na rok 2025. Spoločnosti bolo z požadovaných          6 030  € pridelených 1 700 €. Najviac finančných prostriedkov bolo schválených na vedecké konferencie s medzinárodnou účasťou a s počtom účastníkov viac ako 150 účastníkov. Rozpis finančných prostriedkov je prílohou tohto zápisu. Bližšie informácie poskytol Ing. Váľka. Finančné prostriedky je možné presunúť na inú akciu v rámci danej sekcie resp. pobočky. Taktiež v rámci sekcie alebo pobočky môžu predsedovia urobiť zmeny v prerozdelení finančných prostriedkov. Ak finančné prostriedky nebudú vyčerpané budú sa musieť vrátiť do rozpočtu SAV. Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4
Predseda spoločnosti upozornil na nedostatočnú disciplinovanosť pri výbere členských príspevkov. Kalendár povinností určuje presný spôsob a harmonogram výberu členských príspevkov. Nie je možné aby členovia individuálne posielali členské príspevky na účet spoločnosti, pretože to spôsobí problémy s kontrolou a predsedovia sekcií stratia prehľad o platení členských príspevkov od svojich členov. Členské príspevky je potrebné aby predsedovia zasielali na účet spoločnosti (SK5909000000005185196021) jedným príkazom za všetkých členov. Zároveň je potrebné zaslať scan dokumentu o výbere členských príspevkov. 

K bodu 5
V súvislosti s prípravou Valného zhromaždenia, je potrebné aktívnejšie osloviť členov spoločnosti s a zabezpečiť účasť min. 6 členov na Valnom zhromaždení. Ďalšie úlohy boli prijaté formou uznesení.

K bodu 6 
Predseda spoločnosti informoval  o konaní XXII. konferencie Bezpečnosť a kontrola potravín, ktorá sa konala 26. - 28.3. 2024 v Piešťanoch. Konferencie sa zúčastnilo 275 účastníkov a bol jej pridelený finančný príspevok zo SAV 340 €. Konferencia spolu so seminárom Týždeň bezpečnosti potravín bola vyúčtovaná. 
Predsedníčka pedologickej sekcie doc. Sobocka predniesla návrh na udelenie Fándlyho medaily pre  Ing. Pavla Pavlendu, PhD. Návrh podporila  Ing. Margita Kuklová, PhD.
Hlasovanie
Počet prítomných: 14          Za návrh: 14  Zdržali sa: 0     Proti: 0
Text na diplome: Za vynikajúcu vedeckú prácu, za rozvoj ekológie a monitoringu pôdnych lesných ekosystémov

Vyhodnotenie súťaže Mladých vedeckých pracovníkov za rok 2024

Poľnohospodárska sekcia
1.	miesto: Ing. Filip Benko, PhD.
Ústav botechnológie, FBP SPU v Nitre za prácu Benko, F. et al. 2024. Cryoprotective potential of theobromine in the improvement of the post-thaw quality of bovine spermatozoa. In Cells, 13, 1710. IF: 5.1
2.	miesto: Ing. Marek Helczman
Ústav aplikovanej biológie, FBP SPU v Nitre za prácu Helczman, M. et al. Selected micro- and macro-element associations with oxidative status markers in common carp (Cyprinus caprio) blood serum and ejaculate: a correlation study. In Journal of Toxicology and Environmental Health, 87, 999-1014. IF: 2.3
3.	miesto: Ing. Michal Ďuračka, PhD.
VC ABT SPU v Nitre za prácu Baňas, S., Tvrdá, E., Benko, F., Ďuračka, M. et al. Kaempferol as an alternative cryosupplement for bovine spermatozoa: cytoprotective and membrane stabilizing effect. In International Journal of Molecular Sciences, 25, 4129. IF: 4.9

Potravinárska sekcia
1.	miesto Ing. Lukáš Kolarič, PhD.
Kolarič, Lukáš; Lauková, Michaela; Minarovičová, Lucia; Gašparík, Anton; Šimko, Peter. Decrease of cholesterol content in cereal products containing animal-based components. European Food Research and Technology, 250, s. 1499-1512. https://doi.org/10.1007/s00217-024-04487-y
2.	miesto Ing. Tatiana Holkovičová
Holkovičová, Tatiana; Kohajdová, Zlatica; Lauková, Michaela; Minarovičová, Lucia; Babulicová, Mária. Solvent retention capacity as a useful tool for quality evaluation of flours produced from Slovak bred wheat varieties. Acta Chimica Slovaca, 17. s. 22--30.

Lesnícka  sekcia 
1. miesto: Ing. Jozef Výbošťok, PhD., Lesnícka fakulta Technická univerzita vo Zvolene (IF 5,8)
Výbošťok, J., Pichlerová,  M., Lamatungga, K. E., Tamatam, D., Önkal, D., Halaj, D., Pichler, V. 2024. Preferences for woodland activities and forest features as predictors of well-being after forest visits: Evidence from a nationally representative survey in Slovakia. In Ambio, 53, p. 95–807. https://doi.org/10.1007/s13280-024-01982-0
2. miesto: Ing. Milan Ostrihoň, PhD., Lesnícka fakulta Technická univerzita vo Zvolene (IF 2,3)
Ostrihoň, M., Korená Hillayová, M., Korísteková, K., Leštianska, A., Jančo, M., Vida, T., Vido, J., Škvarenina, J. (2024). Influence of meteorological factors on the moisture content of fine forest fuels: responses of fire danger class to different microclimates on the example of European beech (Fagus sylvatica L.) stands. In J. Hydrol. Hydromech., 72, 2, p. 223–237. https://doi.org/10.2478/johh-2024-0005
3. miesto: Ing. Pavel Širka, PhD., Lesnícka fakulta Technická univerzita vo Zvolene (IF 1,4)
Širka, P., Ujházyová, M., Ujházy, K. (2024). Bryophytes in classification and ecology of calcareous beech forests in Central Slovakia. In Biologia, 79, p. 1209–1223. https://doi.org/10.1007/s11756-023-01570-9

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcií do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Dokončiť výber členského príspevku 3 € za rok 2025  a súčasne odovzdať členom spoločnosti Bulletin za rok 2024. 
Termín: 31.5.2024                   Zodpovední:  predsedovia sekcií prof. Gálik, prof. Marcinčák

Uznesenie č.4
Vyhodnotiť práce zaslané do súťaže mladých vedeckých pracovníkov o najlepšiu vedeckú prácu za rok 2024   
Termín: 31.5. 2025                               Zodpovední:   prof. MVDr. Slavomír Marcinčák, PhD.

Uznesenie č.5
Opätovne rozposlať I. cirkulár pre publikovanie vo vedeckom zborníku, ktorý bude vydaný ku dňu konania valného zhromaždenia.
Termín: 6.5. 2025                                                           Zodpovední:  predsedovia sekcií

Uznesenie č.6 
Aktualizovať príslušnú kapitolu v publikácii osobnosti pôdohospodárskych vied, ktorá bude vydaná ku dňu valnémého zhromaždeniu.
Termín: 5.6.2024                   Zodpovední:  predsedovia sekcií

Uznesenie č.7 
Zvolať schôdze jednotlivých sekcié, zvoliť nové vedenie sekcie a navrhnúť členov do nového výboru spoločnosti. Zaslať meno nového predsedu a zoznam kandidátov do výboru spoločnosti. 
Termín: 31.5.2025                                                               Zodpovední:  predsedovia sekcií

Uznesenie č.8
Zaslať návrhy na udelenie Fándlyho medaily, ktorá bude odovzdaná na valnom zhromaždení. 
Termín: 31.5.2025                                                               Zodpovední:  predsedovia sekcií

Uznesenie č.9
Zaslať aktuálne zoznamy členov spoločností príslušnej sekcie vrátane kontaktných adries. 
Termín: 31.5.2025                                                               Zodpovední:  predsedovia sekcií

Predpokladaný termín najbližšieho rokovania výboru 9.6. 2025

V Nitre dňa  28.4. 2025

                                                                                           prof. Ing. Jozef Golian, Dr.
                                                                                                predseda SSPLPV